معركة هربيا

معركة هربيا (بتتسمى كمان معركة غزة و معركة لافوربي  ). معركة قامت جنب قرية هربيا فى شمال شرق غزة يوم 17 اكتوبر 1244 بين الجيش المصرى و الخوارزميه من جهه و جيش شامى - صليبى - عربانى ضخم كان عايز يدخل يحتل مصر. فى المعركه دي مشى العربان والشوام تحت الصلبان اللى رفعها الصليبيين.

الجيش المصرى كان بيقوده امير اسمه ركن الدين بيبرس، و ده غير ركن الدين بيبرس اللى اتسلطن بلقب الظاهر بيبرس. انتهت المعركه بهزيمه ساحقه للجيش الشامى - الصليبى - العربانى و تدميره.

خلفيه 
فى اغسطس 1244 استولى المرتزقه الخوارزميين على القدس من الصليبيين المرتزقه دول كانو موالين لسلطنه مصر الايوبيه و اعلنو ولائهم لمصر تحت قياده سلطان مصر الصالح نجم الدين ايوب.

الممالك الصليبيه و الاوروبيه و ايويبيين الشام اتحدوا ضد مصر و بعتو قوتهم لاحتلال القدس تانى.

اما الصالح نجم الدين ايوب عرف الكلام دا طلب تجهيز الجيش المصرى عشان يصد غزو الجيش الصليبي للقدس.

المعركه 
فى صباح يوم 17 اكتوبر سنه 1244 اتقابل المصريين فى وش التحالف الصليبى الشامى فى قريه هربيا او لافوربى قريب من غزه.

بدأ الفرسان الصليبيين يهجمو على المصريين اللى هما عددهم اقل بعدين المصريين هجمو و فضلو يعملو ضربات خاطفه للصليبيين لحد ما انتصر المصريين انتصار ساحق و شبه دمرو الصليبيين اللى خسرو اغلب قواتهم، لدرجه ان فرسان الهيكل مفضلش منهم غير 33 فارس و فرسان الاستباريه 27 فارس.

كتب الله للمصريين الفوز و عرف المصريين ينقذو القدس عشان كدا معركه هربيا اتعرفت بمعركه حطين التانيه فى اوروبا كلها.

ما بعد المعركه 
العالم الاوروبى و الصليبى انصعق من الهزيمه دى عشان كدا دعا البابا انوسنت الرابع فى المجلس الاول فى ليون سنه 1245 لحمله صليبيه جديده على مصر و فعلا الحمله دى تحصل و تبقا الحمله الصليبيه السابعه بعد اربع سنين و بردو بتفشل الحمله و بيتقبض على لويس التاسع.

ابرز اقوال مؤرخين الغرب عن المعركه 
" بعد سقوط القدس شعر العالم الاوروبى و عدد من الامراء المسلمين بالتهديد من صعود السلطنه المصريه فى عهد الصالح ايوب فأنضم امراء دمشق و حمص و الكرك الى الصليبيين فى مواجهه المصريين فى معركه لافوربى، انتصرت قوات السلطان المصرى و انسحب الجيش الصليبيى متكبدا خسائر فادحه منذ تلك الحادثه بقت القدس فى يد المسلمين للابد " المؤرخ جون جي هيوز من كتاب ممارسات العلاجية لفرسان الهيكل و فرسان الإستبارية.

" واجهت القوات الصليبييه المصريين فى معركه لافوربى، وواجهو نفس المعضله التى واجهها اسلافهم فى حطين حيث كانت القوات المصريه قويه للغايه بالنسبه للفرنجه فحقق المصريون نصرا ساحقا و لم يتبقى من الصليبيين سوى قليل " المؤرخ مالكوم باربر من كتاب الفروسية الجديدة.

" و فى عام 1244 دمر المصريون الجيش الأوروبى فى معركه لافوربى بالقرب من غزه " المؤرخ سبنسر سي تاكر من كتاب نزاعات الشرق الأوسط.

مصادر 

 ^ تقع إلى الشمال الشرقي من غزة وتبعد عنها 10 كم، بلغت مساحة أراضيها المسلوبة 22300 دونم، أقيم على أراضيها مستوطنة (كيبوتس زيكيم) عام 1949م، ومستوطنة (كرميّة) عدد سكانها عام 1922م حوالي 1037 نسمة وعام 1931م حوالي 608 نسمة ارتفع إلى 810 عام 1945م. قرى قضاء القدس وغزة هربيا نسخة محفوظة 18 سبتمبر 2009 على موقع واي باك مشين.
 ^ ركن الدين بيبرس الصالحي البندقداري، أحد مماليك السلطان الصالح أيوب الأخصاء، كان معه في حبس الكرك، ولما تسلطن أيوب قدمه على الجيش في معركة غزة، ولما سمع باتفاقه مع الخوارزمية ضده، استدرجه إلى القاهرة ثم قبض عليه، ولم يعرف له خبر بعدها. وهو غير السلطان بيبرس البندقداري، وبيبرس السلطان أصغر من بيبرس الأول، وقد التحق بخدمة الصالح أيوب في مصر وهو من المماليك البحرية. المصادر: انظر د.منذر الحايك. العلاقات الدولية في عصر الحروب الصليبية، الأوائل للنشر والتوزيع.2006 الجزء الثاني، ص:172
 ^ Runciman 1987, p. 227.^ Barber 2012, p. 145 Humphreys 1977 p. 285.
 Robert Payne (1985). The Dream and the Tomb. Stein and Day/Publishers.
 Joseph Drory (September 2003). "Al-Nasir Dawud: A Much Frustrated Ayyubid Prince". Al-Masaq. 15 (2): 161–187.
 Humphreys, R. Stephen (1977), From Saladin to the Mongols: The Ayyubids of Damascus, 1193–1260, Albany, New York: State University of New York Press

فهرست وملحوظات

المراجع 
 ابن تغري: النجوم الزاهرة فى ملوك مصر و القاهرة، دار الكتب و الوثائق القومية، مركز تحقيق التراث، القاهرة 2005
 ابن واصل مفرج القلوب فى أخبار بني أيوب (5 اجزاء)، دار الفكر العربي، القاهرة.
 ابو الفداء: المختصر فى أخبار البشر، دار الكتب العلمية، بيروت 1997
 المقريزي: السلوك لمعرفة دول الملوك، دار الكتب، القاهرة 1996.

لينكات برانيه 
 History Avenue: Battle of La Forbie 

حربيه
حربيه
حربيه
تاريخ مصر
الحروب الصليبيه
احداث 1244